
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	31.07.2026.
	
	Nr. AMD-26-348-rs




	Par satiksmi Kalnciema ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un sabiedrības ar ierobežotu atbildību “BT BŪVE” 30.07.2026. iesniegumu Nr. 2-04/32 par plānotiem lietus ūdens kanalizācijas tīklu izbūves darbiem objektā “Ēkas pārbūve Kalnciema ielā 32, Rīgā”:

1. Noteikt, ka no 05.08.2026. līdz 06.09.2026. (darbi notiek no plkst. 21.00 līdz plkst 7.00) tiek ierobežota transportlīdzekļu satiksme Kalnciema ielā, Rīgā posmā no Alīses ielas līdz Melnsila ielā (virzienā no centra), saskaņā ar satiksmes organizācijas shēmu (pielikumā).

2. Par darbu veikšanu ir atbildīgs sabiedrības ar ierobežotu atbildību “BT BŪVE” atbildīgais būvdarbu vadītājs Ēriks Auziņš (tālrunis 26334485, e-pasts: info@btbuve.lv).

3. Sabiedrībai ar ierobežotu atbildību “BT BŪVE” no 05.08.2026. līdz 06.09.2026. Kalnciema ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. darbu izpildi objektā “Ēkas pārbūve Kalnciema ielā 32, Rīgā” (BIS lietas Nr.: BIS-BL-684280-92283);
3.6. sabiedriskā transporta satiksmi.

4. Noteikt, ka transportlīdzekļu satiksmi Kalnciema ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Kalnciema ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

